stanford-oval/wikipedia huggingface dataset:
Aito avioliitto (yhdistys)
Kansainvälinen yhteistyö

Yhdistyksen julkaiseman lehdistötiedotteen mukaan se on allekirjoittanut yhteistyösopimuksen ranskalaisen La Manif pour tous -liikkeen kanssa, jonka logon ja värien käyttöön yhdistys sanoo sillä olevan oikeus. Yhdistys toimii omien sanojensa mukaan ”yhdessä rintamassa” myös irlantilaisen Iona Instituten, yhdysvaltalaisen MassResistancen ja englantilaisen Coalition for Marriagen kanssa. HLBT-aktivisti Juhani Viherlahti on kritisoinut Aito avioliitto -yhdistystä sen yhteyksistä yhdysvaltalaiseen MassResistance -järjestöön, jonka Southern Poverty Law Center on määritellyt vihajärjestöksi. Vastauksena tälle kritiikille Aito avioliitto -yhdistys on kirjoittanut, että he yhdistyksenä eivät ota kantaa homoseksuaalisuuteen, ja että heidän oleminen ”samassa rintamassa” MassResistancen kanssa tarkoittaa heillä olevan ”yhteisiä tavoitteita sananvapauden säilyttämisen puolesta”.
Aiheesta muualla

Aito avioliitto ry:n kotisivut
Helpinen, Varpu: Twitter-viestit paljastivat Aito avioliitto -yhdistyksen luvattoman kojun Helsingin Kirjamessuilla  30.10.2016. Yleisradio Oy.
Viertola (Hyvinkää)

| Viertola |
| --- | --- |
Kaupunki:  Hyvinkää
Kaupunginosa nro:  6
Postinumero(t):  05800
Viertola on Hyvinkään kaupunginosa, joka muodostaa Hyvinkään ydinkeskustan läntisen osan. Kaupunginosa kuuluu Hyvinkään vanhimpiin ja se kaavoitettiin jo vuonna 1922 Hyvinkään kaupungin ensimmäisessä yleiskaavassa. Viertolassa on lukuisia 1920- ja 1930-luvun puutaloja, mutta keskustan puoleisessa osassa Hangonsillassa myös uudempia kerrostaloja. Viertolan kaupunginosaa halkovat kaksi suurta katua, Uudenmaankatu ja Hyvinkäänkatu.
Viertolan palveluihin kuuluvat muun muassa päiväkoti, palloiluhalli ja urheilukenttä. Alle kilometrin päässä sijaitsevat muun muassa Hyvinkään rautatieasema, Hyvinkään lukio, Laurea-ammattikorkeakoulu, Suomen Rautatiemuseo sekä keskustan kaupat.
Lähimmät paikallisliikenteen bussipysäkit (linja 1) sijaitsevat Uudenmaankadulla.
Anna-Kaisa Rantanen

Anna-Kaisa Rantanen (s. 10. helmikuuta 1978) on suomalainen jalkapalloilija. Hänen pelipaikkansa oli keskikenttä. Hän pelasi kotimaansa lisäksi Ruotsissa, Saksassa ja viimeksi Norjassa. Hän oli Suomen maajoukkueen runkopelaajia.
Rantanen edusti uransa alkupuolella TuNL:aa, Turun Pyrkivää ja Helsingin Jalkapalloklubia. HJK:sta hän siirtyi Ruotsin pääsarjaan, jossa hän edusti Linköpingiä ja Djurgårdenia. Tammikuussa 2010 Rantanen siirtyi 1,5 vuoden sopimuksella saksalaiseen VfL Wolfsburgiin.
Kaudella 2011 Rantanen pelasi ruotsalaisessa Jitex BK:ssa. Sieltä hän siirtyi yksivuotisella sopimuksella Klepp IL:ään helmikuussa 2012.
Ensimmäisen ottelunsa maajoukkueessa Rantanen pelasi 6. heinäkuuta 1996 Norjaa vastaan. Hän on pelannut 90 maaottelua, joissa hän on tehnyt yhteensä 7 maalia. Rantanen oli mukana Suomen joukkueessa EM-kilpailuissa 2005 ja EM-kilpailuissa 2009. Vuonna 2005 Suomi ylsi välieriin ja Rantanen oli avauskokoonpanossa kaikissa otteluissa.
Rantasen erityisvahvuus oli hänen erinomainen potkutekniikkansa, jota hän hyödynsi varsinkin kulma- ja vapaapotkuissa.
Seurat

| --- | --- |
1986–1991: TuNL, Turku
1992–1996: Turun Pyrkivä, Turku
1997–1998: Helsingin Jalkapalloklubi, Helsinki
1999–2000: Turun Pyrkivä, Turku
2001–2003: Helsingin Jalkapalloklubi, Helsinki
2004–2008: Linköpings FC, Ruotsi
2009: Djurgårdens IF, Ruotsi
2010: VfL Wolfsburg, Saksa
2011: Jitex BK, Ruotsi
2012–2013: Klepp IL, Norja
Saavutukset

EM-kisojen välierä 2005
UEFA Cup: välierä 2002
Suomen mestaruus: 1997, 1998 ja 2001
Suomen cup: 1994, 1998 ja 2002
Damallsvenskan: hopea 2008, pronssi 2005, pikkuhopea 2006
Ruotsin cup: 2006, 2008
U-21 PM-pronssi 1996, U-21 PM-hopea 1995, U-16 PM-kulta 1994
3 SM-tekniikkamestaruutta
Andreas Achenbach

| Andreas Achenbach |
| --- | --- |
 Andreas Achenbach teoksessa Die Katholische Welt, 1896
Henkilötiedot
Syntynyt: 29. syyskuuta 1815 Kassel, Hessenin suurherttuakunta
Kuollut: 1. huhtikuuta 1910 (94 vuotta) Düsseldorf, Saksa
Kansalaisuus:  saksalainen
Taiteilija
Ala:  taidemaalari
Taidesuuntaus:  romantiikka ja Düsseldorfin koulukunta
Andreas Achenbach: Vesimylly Westfalenissa, 1863
Andreas Achenbach (29. syyskuuta 1815 – 1. huhtikuuta 1910 Düsseldorf) oli saksalainen maisemamaalari. Hän syntyi Kasselissa, aloitti opintonsa Düsseldorfissa 1827 ja muutti Müncheniin vuonna 1835. Hänen veljensä oli taidemaalari Oswald Achenbach.
Achenbach kuului Düsseldorfin koulukuntaan. Hän maalasi muun muassa myrskyisiä Pohjanmeren maisemia sekä Alankomaiden kanavia ja Reininmaan kyliä.
Aiheesta muualla

Kuvia tai muita tiedostoja aiheesta Andreas Achenbach Wikimedia Commonsissa
124 (luku)

| --- | --- |
Luonnolliset luvut
124 ← 120 121 122 123 124 125 126 127 128 129 →
Kardinaaliluku: satakaksikymmentäneljä
Järjestysluku: sadaskahdeskymmenes­neljäs
Tekijät: 1, 2, 4, 31, 62, 124
Alkutekijät:  2^{2}\cdot 31

Roomalainen numero: CXXIV
Binääriluku: 1111100
Oktaaliluku: 174
Duodesimaaliluku: A4
Heksadesimaaliluku: 7C
Vigesimaaliluku: 64
124 (satakaksikymmentäneljä) on luonnollinen luku, jota edeltää luku 123 ja seuraa luku 125.
Matematiikassa

124 on yhdistetty luku.
124 on vajaa luku.
124 on ikosaedriluku.
124 on stella octangula -luku, eräänlainen tilan kuvioluku (katso kuva).
124 on palindromi viisijärjestelmässä (4445).
124 on ”koskematon luku” (engl. untouchable number), koska minkään luvun itseään pienempien tekijöiden summa ei ole 124.
124 kuuluu Erdősin–Woodsin lukuihin.
124 kuuluu Lynchin–Bellin lukuihin, koska siinä ei ole samaa numeroa kahdesti eikä nollaa ja se on jaollinen kullakin numerollaan.
124 voidaan muodostaa kahdeksan peräkkäisen alkuluvun summana:  5+7+11+13+17+19+23+29.
124 ensimmäisen alkuluvun summa (38 921) on myös alkuluku.
124 on toiseksi pienin luku, joka voidaan muodostaa neljän positiivisen neliöluvun summana (vähintään) kuudella tavalla:  11^{2}+1^{2}+1^{2}+1^{2},  10^{2}+4^{2}+2^{2}+2^{2},  9^{2}+5^{2}+3^{2}+3^{2},  7^{2}+7^{2}+5^{2}+1^{2},  7^{2}+5^{2}+5^{2}+5^{2} tai  6^{2}+6^{2}+6^{2}+4^{2}.
124 voidaan muodostaa kahden positiivisen kuutioluvun erotuksena:  5^{3}-1^{3}.
Luonnontieteissä

Tina-124 on tinan raskain vakaa isotooppi.
Telluuri-124 on telluurin vakaa isotooppi.
Elohopea-204 on elohopean vakaa isotooppi, jonka neutroniluku on 124.
Tallium-205 on talliumin vakaa ja luonnossa yleisin isotooppi. Sen neutroniluku on 124.
Lyijy-206 on lyijyn vakaa isotooppi, jonka neutroniluku on 124.
124 Alkeste on asteroidi.
K2-18b on 124 valovuoden päässä Maasta sijaitseva eksoplaneetta.
Kulkuneuvoissa

Fiat 124 oli italialainen henkilöautomalli.
Fiat 124 Spider on Fiatin vuosina 2015–2020 valmistama pieni takavetoinen urheiluauto.
SEAT 124 Sport on SEATin vuosina 1970–1975 valmistama kaksiovinen coupé-korinen automalli.
Sd.Kfz. 124 Wespe oli saksalainen toisen maailmansodan aikainen Panzerkampfwagen II:n alustalle rakennettu panssarihaupitsi.
U-124 oli saksalainen sukellusvene.
Douglas C-124 Globemaster II on lentokone.
Tupolev Tu-124 oli neuvostoliittolainen matkustajalentokone.
Antonov An-124 on nelimoottorinen pitkille reiteille suunniteltu rahtilentokone.
Muissa yhteyksissä

Alkuperäinen seututie 124 on nykyään yhdystie 1241.
Uuskokkiinin E-koodi on E124.
Solvent Yellow 124 (eurokeltainen) on keltainen atsoväri.
STS-124 oli Nasan 123. avaruussukkulalento.
Islannin edustuskappale, Eitt lag enn, sai vuoden 1990 Eurovision laulukilpailussa 124 pistettä sijoittuen 4:nneksi.
Norjan Trondheimissä sijaitseva Tyholttårnet-radiotorni on 124 metriä korkea.
Aiheesta muualla

Kuvia tai muita tiedostoja aiheesta 124 (luku) Wikimedia Commonsissa
124 stella octangula -lukuna.
Anna-Kaisa Rastenberger

Anna-Kaisa Rastenberger (s. 1971) on toiminut kahdeksan vuotta Taideyliopiston Kuvataideakatemian taiteen esittämiskäytäntöjen professorina. Hänet valittiin 2022 Suomen valokuvataiteen museon museonjohtajaksi. Hän aloitti uudessa tehtävässään helmikuussa 2023. Ennen Kuvataideakatemiaa Rastenberger työskenteli vuodesta 2009 Suomen valokuvataiteen museossa näyttelyintendenttinä.
Rastenberger on koulutukseltaan filosofian tohtori. Hän väitteli 2015 Helsingin yliopiston taidehistorian laitoksella aiheenaan suomalaisen valokuvataiteen kansainvälistyminen.
Teokset

Tietoa, valtaa ja toimintaa : suomalaisen valokuvataiteen kansainvälistyminen : käsitteiden kautta järjestyvä valokuvataiteen kenttä 1990–2000 -luvuilla.  (Väitöskirja)  Helsinki:  Suomen valokuvataiteen museo, 2015.  ISBN 978-951-9086-94-1.  (Teoksen verkkoversio)
Aiheesta muualla

Kuusi kuvaa Valokuvataiteen museon johtaja Anna-Kaisa Rastenbergerin elämästä, Yle Radio 1, 1.4.2023
Vladimir Kuznetsov

Vladimir Kuznetsov on seuraavien henkilöiden nimi:
Vladimir Kuznetsov, kazakstanilainen painonnostaja
Vladimir Kuznetsov, neuvostoliittolainen keihäänheittäjä
Vladimir Kuznetsov, neuvostoliittolainen vesipalloilija
Vladimir Kuznetsov, venäläinen diplomaatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vladimir Kuznetsov”, voi hakea sivunnimihaulla, laajalla sivunnimihaulla tai tekstihaulla.
Vladimir Leonovitš

Vladimir Vladimirovitš Leonovitš (ven. Влади́мир Влади́мирович Леоно́вич; 1924 Moskova – 1998) oli neuvostoliittolainen lintutieteilijä ja taidehistorioitsija.
Vladimir Leonovitšin isä oli insinööri ja äiti opettaja. Hän olisi halunnut biologiksi, mutta sairastuminen esti valmistumisen Moskovan yliopiston biologisesta tiedekunnasta. Hän opiskeli taidehistoriaa ja taiteen teoriaa, ja työskenteli Moskovan Puškin-museossa, jossa hän aloitti tutkijana numismatiikan osastolla ja kohosi museon tutkimussihteeriksi.
Lintutieteen alalla Leonovitšin oppi-isä oli Jevgeni Spangenberg, jonka mukana hän osallistui useille tutkimusmatkoille ja oppi munakokoelmien, preparoinnin ja museoinnin tekniikat. Hän keräsi yli kahden tuhannen pesyeen munakokoelman noin 500 lintulajilta. Kokoelma on sijoitettu Moskovan yliopiston eläintieteelliseen museoon. Leonovitš oli lintujen laulun erityistuntija ja teki yhdessä B. N. Veprintsevin kanssa satoja lauluäänitteitä ja osallistui julkaisutoimintaan.
Venäjän Ukrainaan kohdistaman hyökkäyksen vahinkorekisteri

Venäjän Ukrainaan kohdistaman hyökkäyksen aiheuttamien vahinkojen rekisterin logo.
Venäjän Ukrainaan kohdistaman hyökkäyksen aiheuttamien vahinkojen rekisteri (engl. The Register of Damage caused by the aggression of the Russian Federation against Ukraine) on kansainvälinen tietokanta Venäjän 24. helmikuuta 2022 aloittaman hyökkäyssodan vahingoista Ukrainassa.  Toukokuussa 2023 perustettu rekisteri on alkuvaiheessaan kolmivuotinen hanke. Hanketta jatketaan tarvittaessa tämän alkujakson jälkeen. Rekisteri toimii Euroopan neuvoston yhteydessä. Rekisterin kotipaikka on Alankomaiden Haagissa. Heinäkuussa 2023 vahinkorekisterin tukijoiksi oli liittynyt 43 valtiota.
Peruskirjansa mukaan rekisterin tarkoituksena on tallettaa todisteita ja vaatimuksia koskevaa tietoa vahingoista, kuolonuhreista/katoamisista ja loukkaantumisista, jotka ovat aiheutuneet Venäjän federaation Ukrainaa vastaan kohdistamien, kansainvälisesti väärinä pidettyjen toimenpiteiden johdosta 24. helmikuuta 2022 lähtien Ukrainan kansainvälisesti tunnustettujen rajojen ja aluevesien sisällä kaikille luonnollisille ja juridisille henkilöille, samoin kuin Ukrainan valtiolle, sen alueellisille ja paikallisille viranomaisille, valtiollisille tai valtion ohjaamille entiteeteille.
Akateeminen Laulu

Akateeminen Laulu ja Budapestin yliopiston orkesteri Kulttuuritalossa vuonna 1969.
Akateeminen Laulu (lyh. AL) on 1953 perustettu suomalainen sekakuoro. Se on Helsingin yliopiston ylioppilaskunnan sekakuoro.
AL esittää länsimaisen taidemusiikin ohjelmistoa, joka ulottuu 1400-luvulta 2000-luvulle. Kuorossa on jäseninä ylioppilaiden lisäksi maistereita ja tohtoreita eri korkeakouluista. AL konsertoi enimmäkseen kotikaupungissaan Helsingissä, mutta se on myös vieraillut eri puolella Suomea ja Eurooppaa, levyttänyt sekä osallistunut oopperaproduktioihin ja yliopiston promootioihin ja muihin akateemisiin tilaisuuksiin. AL laulaa myös säännöllisesti Helsingin tuomiokirkon messuissa.  Akateemisen Laulun taiteellisena johtajana toimii Dominik Vogt.
Syyskuussa 2010 Akateeminen Laulu palkittiin kansainvälisessä akateemisten kuorojen IFAS-kilpailussa Tšekin Pardubicessa. AL palkittiin kansanmusiikkisarjassa toisella sijalla, sekakuorosarjassa neljännellä sijalla ja erikoispalkinnolla parhaasta taiteellisesta kokonaisuudesta. Lisäksi AL valittiin koko festivaalin viiden parhaan kuoron joukkoon kilpailun Grand Prix -osuuteen.
Kantaesityksiä

AL on osallistunut suomalaisen musiikkielämän kehittämiseen tilaamalla uusia teoksia, kuten Joonas Kokkosen Requiemin (1981), Einar Englundin sinfonian nro 6 Aforismeja (1986), Atso Almilan salapoliisikantaatin Ja hänen nimensä oli Kuulemiin (1994), Seppo Pohjolan Ukrin (2003) ja Arttu Takalon Kaikki ne päivät ja yöt (2003). Kuoron tuorein tilaus on Riikka Talvitien Pinnan alla (2013), jossa käytetään mm. Itämeri-portaalin tekstejä. Muista kantaesityksistä mainittakoon Einojuhani Rautavaaran Meren tytär ja Parantaja-kantaatti sekä Mikko Heiniön Mannerkantaatti.
Kuoron taiteelliset johtajat

Simon Parmet, 1953–1954
Tauno Hannikainen, 1954–1959
Paavo Berglund, 1959–1961
Jorma Panula, 1961–1962
Ilkka Kuusisto, 1962–1966
Reijo Norio, 1966–1974
Ulf Söderblom, 1974–1986
Matti Hyökki, 1987–1990
Atso Almila, 1990–1993
Seppo Murto, 1994–2000
Pasi Hyökki, 2001–2008
Ruut Kiiski, 2008–2014
Edward Ananian-Cooper, 2014–2015
Ruut Kiiski, 2014–2017
Dominik Vogt, 2017–
Levytyksiä

Johann Sebastian Bach: Matteuspassiota suomeksi (1972)
Joonas Kokkonen: Requiem (1985)
Jean Sibelius: Oma maa (1985)
Joonas Kokkonen: Erekhteion (1991)
Erkki Salmenhaara: Sinfonia nro 5 Lintukoto (1991)
Toivo Kuula: Auringon noustessa (1992)
Atso Almila: Ameriikka (1993)
Ääniaaltoja: Kaikuja Itämeren rannoilta (2013)
Aiheesta muualla

Akateemisen Laulun verkkosivut.
Akateeminen Laulu Facebookissa.
Akateeminen Laulu hakuteoksessa Uppslagsverket Finland (2012). (ruotsiksi)
Alesso

| Alesso |
| --- | --- |
 Alesso vuonna 2014
Henkilötiedot
Syntynyt: 7. heinäkuuta 1991 (ikä 33) Tukholma, Ruotsi
Ammatti:  musiikkituottaja, DJ
Muusikko
Taiteilijanimi:  Alesso 
Aktiivisena:  2010–
Tyylilajit:  house, progressiivinen house, electro house, EDM
Soittimet:  keyboard 
Levy-yhtiöt:  Refune Records Joia Records Ministry of Sound Australia
Aiheesta muualla
alessoworld.com
  [ Muokkaa Wikidatassa ] [ ohje ]  
Alesso Ibizalla vuonna 2013.
Alesso (oikealta nimeltään Alessandro Lindblad, s. 7. heinäkuuta 1991 Tukholma, Ruotsi) on ruotsalainen house-musiikkiin keskittynyt tuottaja ja DJ.
Hän julkaisi maaliskuussa 2012 Swedish House Mafiasta tutun Sebastian Ingrosson kanssa singlen "Calling (Lose My Mind)". Kappaleella vierailee yhdysvaltalaisen rock-yhtye OneRepublicin vokalisti Ryan Tedder.
Diskografia > Albumit

Forever (2015)
Diskografia > Singlet

"Loose It (Anthem Mix)"
"Think It's Time"
"Moma"
"Workaholic"
"Raise Your Head"
"Calling" (mukana Sebastian Ingrosso)
"Nillionaire"
"Dynamite"
"Every Chance We Get We Run" (mukana David Guetta)
"City of Dreams" (mukana Dirty South)
"Clash"
"Eclipse (Why Am I Doing This?)" (mukana Sebastian Ingrosso & Steve Angello)
"Calling (Lose My Mind)" (mukana Sebastian Ingrosso & Ryan Tedder)
"Years" (mukana Matthew Koma)
"Under Control" (mukana Calvin Harris & Theo Hutchcraft)
"Tear The Roof Up"
"Heroes" (mukana Tove Lo)
"PAYDAY"
"I Wanna Know" (mukana Nico & Vinz)
"Is That for Me" (mukana Anitta)
"Remedy"
"Tilted Towers"
"Sad Song" (mukana Tini)
"In The Middle" (mukana Sumr Camp)
"One Last Time" (mukana DubVision)
"Midnight" (mukana Liam Payne)
"The End" (mukana Charlotte Lawrence)
"Leave a Little Love" (mukana Armin van Buuren)
"Going Dumb" (mukana Corsak & Stray Kids)
"Chasing Stars" (mukana Marshmello & James Bay)
Diskografia > Remixit

David Guetta mukana Sia - "Titanium (Alesso Remix)"
Jasper Forks - "River Flows in You (Alesso Remix)"
DEVolution mukana Amy Pearson - "Good Love (Alesso Remix)"
LMFAO - "Party Rock Anthem (Alesso Remix)"
Swedish House Mafia mukana John Martin - "Save the World (Alesso Remix)"
Alex Kenji, Starkillers, Nadia Ali - "Pressure (Alesso Remix)"
Dúné - "Heiress of Valentina (Alesso Exclusive Mix)"
Niko Bellotto & Erik Holmberg mukana JB - "Running Up That Hill (Alesso Remix)"
Therese - "Drop It Like It's Hot (Alesso Remix)"
Tim Berg - "Alcoholic (Alesso Taking It Back Remix)"
Tristan Garner & Gregori Klosman - "Fuckin Down (Alesso Remix)"
Deniz Koyu mukana Shena - "Time of Our Lives (Alesso Remix)"
Keane – "Silenced By The Night (Alesso Remix)"
OneRepublic - "If I Lose Myself (Alesso Remix)"
Alhambra (Kalifornia)

| Alhambra |
| --- | --- |

 Koordinaatit: 34°4′55″N, 118°8′6″W 
Valtio:  Yhdysvallat
Osavaltio:  Kalifornia
Piirikunta:  Los Angeles
Hallinto:  
 – Pormestari:  David Mejia
Pinta-ala:  
 – Kokonaispinta-ala:  19,7 km²
 – Josta vettä:  0 km² (0 %)
Korkeus:  150 m
Väkiluku (2000):  85 804
 – Väestötiheys:  4 347,7 as./km²
Aikavyöhyke:  UTC-8 (kesäaika UTC-7)
 
 http://www.cityofalhambra.org/ 
Infobox OKVirheellinen NIMI-arvo: 
Alhambra on kaupunki San Gabriel Valleyn länsiosassa Los Angelesin piirikunnassa, Kaliforniassa, Yhdysvalloissa. Vuoden 2000 väestönlaskennassa kaupungin asukasluku oli 85 804.
Maantiede

Alhambra sijaitsee noin kolmentoista kilometrin päässä Los Angelesin keskustasta. Se rajoittuu luoteessa Etelä-Pasadenaan, pohjoisessa San Marinoon, idässä San Gabrieliin, kaakossa Rosemeadiin, etelässä Monterey Parkiin ja lännessä Los Angelesin kaupunginosiin Monterey Hillsiin ja El Serenoon. Kaupungin pinta-ala on 19,7 neliökilometriä. Kaupungin alueella ei ole lainkaan vesipinta-alaa.
Väestö

Vuoden 2000 väestönlaskennassa kaupungissa asui 85 804 ihmistä, 29 111 taloutta ja 20 668 perhettä. Asukastiheys on 2 37,7 neliökilometriä kohti. Asukkaista on 30,02 % on valkoihoisia, 1,67 % mustia, 0,72 intiaaneja, 47,22 % aasialaisia, 0,10 Tyynenmeren saarilta, 16,28 % muita ja 4,01 % sekoittuneita. Asukkaista 35,49 % on latinoita.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Amerikan presidentti

| Amerikan presidentti> The American President |
| --- | --- |

Ohjaaja:  Rob Reiner
Käsikirjoittaja:  Aaron Sorkin
Tuottaja:   Rob Reiner  Robert Redford 
Säveltäjä:  Marc Shaiman
Kuvaaja:  John Seale
Leikkaaja:  Robert Leighton
Pääosat:   Michael Douglas  Annette Bening 
Valmistustiedot
Valmistusmaa:  Yhdysvallat
Tuotantoyhtiö:  Castle Rock Entertainment
Levittäjä:  UIP-Dunafilm Netflix
Ensi-ilta:  1995
Kesto:  114 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Amerikan presidentti (The American President) on Aaron Sorkinin käsikirjoittama ja Rob Reinerin ohjaama yhdysvaltalainen romanttinen draamakomediaelokuva vuodelta 1995. Siinä leskeksi jäänyt Yhdysvaltain demokraattipresidentti (Michael Douglas) ja ympäristölobbari (Annette Bening) rakastuvat presidentin ensimmäisen toimikauden lopulla ja uudelleenvalintakampanjan alla. Muissa keskeisissä rooleissa ovat muun muassa Michael J. Fox ja Martin Sheen Valkoisen talon neuvonantajina ja Richard Dreyfuss konservatiivisena republikaanisenaattorina.
Rooleissa

| 0 | 1 | 2 |
| --- | --- | --- |
|  Michael Douglas  | … |  presidentti Andrew Shepherd   |
|  Annette Bening  | … |  lobbari Sydney Ellen Wade   |
|  Martin Sheen  | … |  A. J. MacInerney   |
|  David Paymer  | … |  Leon Kodak   |
|  Michael J. Fox  | … |  Lewis Rothschild   |
|  Richard Dreyfuss  | … |  senaattori Rumson   |
Vastaanotto

Elokuva sai viisi Golden Globe -ehdokkuutta ja Marc Shaiman oli Oscar-ehdokkaana elokuvan musiikista.
Venäjän Grand Prix 2019

|  Venäjän Grand Prix 2019  |
| --- | --- |
 16. osakilpailu 21 osakilpailusta kaudella 2019. 

Päivämäärä:  29. syyskuuta 2019
Rata:  Sotši Autodrom
Sijainti:  Sotši, Venäjä
Ratatyyppi:  Katuun pohjautuva moottorirata
Radan pituus:  5,848 km
Kilpailun pituus:  53 kierrosta, 309,745 km
Sää:   Puolipilvinen
Paalupaikka
Kuljettaja:   Charles Leclerc   (Ferrari)
Paaluaika:  1.31,628
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Charles Leclerc   (Ferrari)
Nopein kierros
Kuljettaja:   Lewis Hamilton   (Mercedes)
Kierrosaika:  1.35,761 (kierroksella 51)
Venäjän Grand Prix 2019 (virallisesti Formula 1 VTB Russian Grand Prix 2019, ven. Гран-при России 2019 года) oli Formula 1 -kauden 2019 16. osakilpailu, joka ajettiin 29. syyskuuta Sotšin katuradalla Venäjällä.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 27. syyskuuta | 11:00–12:30 | 11:00–12:30 | 1. vapaat harjoitukset |  Puolipilvinen | 23–25 °C | 25–31 °C | 58–63 % |
| 27. syyskuuta | 15:00–16:30 | 15:00–16:30 | 2. vapaat harjoitukset |  Pilvinen | 23–24 °C | 27–30 °C | 56 % |
| 28. syyskuuta | 12:00–13:00 | 12:00–13:00 | 3. vapaat harjoitukset |  Puolipilvinen | 21–22 °C | 26–27 °C | 64–69 % |
| 28. syyskuuta | 15:00–16:00 | 15:00–16:00 | Aika-ajot |  Puolipilvinen | 22 °C | 30–31 °C | 62 % |
| 29. syyskuuta | 14:10–16:10 | 14:10–16:10 | Kilpailu |  Puolipilvinen | 22–23 °C | 33–35 °C | 64–68 % |
Lähde:
Vapaat harjoitukset

Kilpailuviikonloppua varten moottorintoimittaja Honda toi uusimman moottoripäivityksensä Red Bullin ja Toro Rosson autoihin, minkä seurauksena Max Verstappen, Alexander Albon, Pierre Gasly ja Daniil Kvjat saivat lähtöruuturangaistukset kilpailuun. Haas otti uudelleen käyttöön autonrungon, jota käytettiin kauden avauskilpailussa.
Ensimmäisissä vapaissa harjoituksissa Kvjatin autoon iski polttoainevika, jonka vuoksi hän joutui pysähtymään radalle. Renault’n Daniel Ricciardo osui viidennen mutkan ratavalliin vaurioittaen autonsa peräosaa. Kärkitalleista Mercedeksen molemmilla kuljettajilla oli ongelmia, kun Lewis Hamilton ajautui radalla pitkäksi jarruongelman vuoksi ja Valtteri Bottaksen autossa oli takasiipiongelma. Ferrarin Charles Leclerc oli harjoitusten nopein.
Toisissa vapaissa harjoituksissa Racing Pointin kuljettajat Sergio Pérez ja Lance Stroll onnistuivat hyödyntämään Singaporen GP:ssä käyttöön otetut päivitysosat ja ajamaan kymmenen parhaimman joukkoon. Albonilla sen sijaan suurin osa harjoitusajasta kului varikolla autonpohjaan tehtyihin korjaustöihin.  Korjaustöiden jälkeen Albon oli tehdä arviointivirheen radalla, kun hän ei huomannut takanaan ajanutta Hamiltonia, joka onnistui väistämään Albonin ajamalla kolmannen mutkan sisäkautta. Verstappen oli harjoitusten nopein.
Kolmansien vapaiden harjoitusten aikana Kvjatin moottoriongelmat jatkuivat tehohäviöinä. Myös Pérezin autossa oli teknisiä vikoja, joiden vuoksi hän joutui viettämään suurimman osan harjoitusajasta varikolla ja radalle päästyään hajotti rengassarjansa lukitsemalla jarrunsa kolmannessatoista mutkassa. Leclerc oli jälleen harjoitusten nopein.